Document ID: 32006R0898

ΚΑΝΟΝΙΣΜΌΣ (ΕΚ) αριθ. 898/2006 ΤΗΣ ΕΠΙΤΡΟΠΉΣ
της 19ης Ιουνίου 2006
για την τροποποίηση του κανονισμού (ΕΚ) αριθ. 51/2006 σχετικά με τα όρια αλιευμάτων και τους περιορισμούς της αλιευτικής προσπάθειας για το αμμόχελο στις ζώνες ICES IIa (ύδατα ΕΚ), IIIa και IV (ύδατα ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 51/2006 του Συμβουλίου, της 22ας Δεκεμβρίου 2005, περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το άρθρο 5 παράγραφος 4 και το άρθρο 7 παράγραφος 4,
Εκτιμώντας τα ακόλουθα:
(1)
Τα όρια αλιευμάτων και οι περιορισμοί της αλιευτικής προσπάθειας για το αμμόχελο στις ζώνες ICES IIa (ύδατα ΕΚ), IIIa και IV (ύδατα ΕΚ) έχουν οριστεί προσωρινά στα παραρτήματα ΙΑ και ΙΙΙΔ του κανονισμού (ΕΚ) αριθ. 51/2006.
(2)
Σύμφωνα με το σημείο 6 του παραρτήματος ΙΙΙD του κανονισμού (ΕΚ) αριθ. 51/2006, η Επιτροπή αναθεωρεί τα όρια αλιευμάτων και τους περιορισμούς της αλιευτικής προσπάθειας για το 2006 βάσει γνωμοδότησης της επιστημονικής, τεχνικής και οικονομικής επιτροπής αλιείας (ΕΤΟΕΑ) σχετικά με το μέγεθος της ηλικιακής κλάσης 2005 για το αμμόχελο της Βόρειας Θάλασσας. Εφόσον η ΕΤΟΕΑ εκτιμά το μέγεθος της ηλικιακής κλάσης 2005 για το αμμόχελο της Βόρειας Θάλασσας μεταξύ 300 000 εκατομμυρίων και 500 000 εκατομμυρίων ατόμων σε ηλικία 0, ο αριθμός των κιλοβάτ-ημερών δεν υπερβαίνει το επίπεδο του 2003, που υπολογίζεται ως η συνολική τιμή των κιλοβάτ-ημερών για κάθε έτος και το συνολικό επιτρεπόμενο αλίευμα (TAC) για το 2006 καθορίζεται σε 300 000 τόνους. Η συνολική τιμή των κιλοβάτ-ημερών για κάθε έτος υπολογίζεται ως το γινόμενο του αριθμού των ημερών παρουσίας στην περιοχή επί την εγκατεστημένη ισχύ των μηχανών σε κιλοβάτ.
(3)
Η ΕΤΟΕΑ εκτίμησε το μέγεθος της ηλικιακής κλάσης 2005 σε τουλάχιστον 324 000 εκατομμύρια άτομα ηλικίας 0.
(4)
Ως εκ τούτου, ο κανονισμός (ΕΚ) αριθ. 51/2006 θα πρέπει να υποστεί ανάλογη τροποποίηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 51/2006 τροποποιείται ως εξής:
1)
Το παράρτημα ΙΑ τροποποιείται σύμφωνα με το παράρτημα του παρόντος κανονισμού.
2)
Στο παράρτημα ΙΙΔ, το σημείο 5 αντικαθίσταται από το ακόλουθο κείμενο:
«5.
Κάθε κράτος μέλος εξασφαλίζει ότι ο αριθμός των κιλοβάτ -ημερών κατά το 2006 για τα σκάφη που φέρουν τη σημαία του ή είναι νηολογημένα στην Κοινότητα δεν υπερβαίνει το επίπεδο του 2003, όπως υπολογίζεται στο σημείο 4 στοιχείο α).».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουνίου 2006.

Labels: 11
6